Arvo Emil Greis

Arvo Emil Greis (18. tammikuuta 1891 Hausjärvi – 12. maaliskuuta 1965 Helsinki) oli Aravan tarkastaja, joka on saanut Väinö Valorinnan ohella Suomessa ylitarkastajan arvonimen. Sen hän sai 15. kesäkuuta 1961.

Greis kävi koulunsa Kouvolassa ja tuli ylioppilaaksi 1913 ja harjoitti sekä lehti- että virkamiehen työtä opiskeluaikoinaan. Rakennus- ja kiinteistötoiminnasta jo 1920-luvulla kiinnostunut Greis toimi liike-elämän palveluksessa 1927–1940, kunnes tuli vuonna 1941 kansanhuoltoministeriön rakennusainetoimiston sihteeriksi ja myöhemmin yleissihteeriksi. Aravaan hän siirtyi, kun viraston toiminta kulkulaitosten ja yleisten töiden ministeriön rakennusasianosastona lopetettiin vuoden 1949 lopussa. Vuonna 1959 Aravasta eläkkeelle jääneellä Greisillä oli myös useita alansa luottamus- ja asiantuntijatehtäviä. Suomen sisällissodassa Greis osallistui muun muassa Helsingin valtaukseen, talvi- ja jatkosodan aikana hän toimi väestönsuojelun tehtävissä.

Lähteet

 Suomalaiset virkamiehet
 Suomalaiset yritysjohtajat
 Suomen sisällissodan valkoiset
Vuonna 1891 syntyneet
Vuonna 1965 kuolleet